# name
Exposició virtual: Mapa interactiu de l'Exili. Abril 2009

# metadata.dc.description[].value
Material elaborat pel CRAI Biblioteca de Pavelló de la República

# metadata.dc.description.abstract[].value
Durant tot l'any 2009, el CRAI Biblioteca del Pavelló de la República ha elaborat diversos recursos amb motiu de la commemoració del 70è aniversari de la diàspora republicana. Avui us presentem el Mapa interactiu de la Premsa de l'exili de 1939. Aquest recurs virtual dóna accés a la col·lecció de publicacions periòdiques que van ser editades arreu pels exiliats catalans i espanyols que van abandonar el país després de la Guerra Civil. El recurs facilita la localització de gairebé un miler de diaris i revistes, editats a 15 països diferents. Aquestes publicacions van ser generades per institucions polítiques, partits polítics i sindicats, casals, centres i d’altres col·lectivitats a l'exili.  El recurs compta també amb  algunes revistes fetes a mà pels mateixos exiliats als camps de refugiats que, avui en dia, es poden considerar veritables peces de museu. Es tracta d'un mapa sensible que permet al visitant accedir a la col·lecció de la premsa de l'exili de cada país relacionat a la llegenda.  A partir d'un sol click al país seleccionat, l'usuari accedeix a una pantalla on hi troba un enllaç a les revistes de l'exili català (indicat amb una bandera catalana) i a les revistes de l'exili  espanyol (indicat amb una bandera republicana). Un cop s'accedeix a un dels dos llistats, l'usuari pot enllaçar els títols seleccionats directament al catàleg de la UB i conèixer la disponibilitat de la col·lecció. Esperem que trobeu  útil aquest recurs i que, gràcies al seu disseny  amigable,  pugueu conèixer  més i millor la història de la premsa d'aquest període.

# metadata.dc.rights[].value
cc-by (c) Universitat de Barcelona. CRAI, 2009

# metadata.dc.subject.other[].value
Universitat de Barcelona. CRAI Biblioteca del Pavelló de la República

# metadata.dc.title[].value
Exposició virtual: Mapa interactiu de l'Exili. Abril 2009